《题冯公举郎中清音亭》
宋代·冯山

山水清音绕翠微，一亭风物里中稀。为怜鱼钓生平处，还向功中事了归。

白傅歌童聊自适，庄生鸥鸟自相依。区区贫阮长嗟叹，才有林居便拂衣。

作者简介：宋普州安岳人，字允南。初中献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。